Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 302/12/2202	Galanta, 6.8.2013
EEČ : 2-17-281-2013

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 31.7.2013, spisová značka 3 Pv 302/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 18. 04. 2012 v čase od 15.30 h do 15.45 h, v katastri obce Trstice, na odstavnom ramene malého Dunaja Trstice, medzi obcami Trstice a Topoľníky, vo vzdialenosti asi 1500 m smerom od cestného mostu Trstice – Topoľníky smerom na obec Trstice, v rybárskom revíry číslo XXXXX neoprávnene zasiahol do výkonu rybárskeho práva a to takým spôsobom, že bez povolenia lovil ryby pomocou dvoch kusov rybárskej palice, ktoré boli ošetrené so silonom, plavákom a s háčikom, pričom ako návnadu použil dážďovky, čím Slovenskému rybárskemu zväzu MSO SRZ v Dunajskej Strede nespôsobil škodu, nakoľko ryby neulovil. 

Uznesením prokurátora Okresnej prokuratúry Galanta zo dňa 31.7.2013, spisová značka 3 Pv 302/12/2202, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry v Galante č. 3Pv 302/12-7 zo dňa 11.06.2012 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenému XXXXX za prečin pytliactva podľa § 310 ods. 1 Trestného zákona.

	Uznesenie nadobudlo právoplatnosť dňa 26.06.2012. Podľa § 216 ods. 2 Trestného poriadku bola obvinenému v rozhodnutí uložená skúšobná doba v trvaní  dvanásť (12) mesiacov, počas ktorej mu neboli uložené osobitné obmedzenia ani povinnosti. Skúšobná doba obvinenému uplynula dňa 26.06.2013.

	Vykonaným šetrením bolo zistené, že obv. XXXXX počas plynutia skúšobnej doby nebol odsúdený, ani nebol prejednávaný za priestupok na Obvodnom úrade. Obec Čierny Brod ho hodnotí kladne, jeho správanie nebolo prerokovávané komisiou verejného poriadku, na verejnosti sa správa slušne. Je pravdou, že v skúšobnej dobe (dňa 22.03.2013) mu bola uložená bloková pokuta Mestskou políciou v Galante, dopustil sa priestupku podľa § 22 ods. 1 písm. k) zákona č. 372/1990 Zb. – státie na zeleni; táto okolnosť však nie je takého charakteru, že by odôvodňovala vysloviť záver, že sa obvinený v skúšobnej dobe neosvedčil.
	Vzhľadom k tomu, že obvinený v skúšobnej dobe viedol riadny život, nespáchal žiadny úmyselný trestný čin, ani nebol prejednávaný za priestupok, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka